Галина Златина
Рождество

chitanka.info

Днес Спасител се роди.

Бог го прати на земята,

за да бъдем по-добри,

хората да станат братя.

Над сина новороден

Богородица се свежда,

както мойта майка мен

гледа с обич и надежда.

Чувам ангелския глас:

„Днес е свято тържество!“

Бог Христос дойде сред нас.

Днес е Рождество!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.